Public procurement notice: Modification Of A Contract/Concession During Its Term
Published: 2022-12-23
Buyer: Helsingin kaupunki, kaupunkiympäristön toimiala
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ohjelmistokehitystiimin hankinta pysäköintitunnusten digitaalisen palvelun kehittämistä koskevan sopimuksen muuttamisesta hankintalain 136 §:n 2 momentin 2 kohdan perusteella. Sopimusmuutos koskee alkuperäisen hankintasopimuksen arvon muuttamista johtuen alkuperäisen sopimuskumppanin tarpeesta suorittaa sellaisia lisätöitä, jotka eivät sisältyneet alkuperäiseen sopimukseen.
Hankinnan kohteena on hakea Helsingin kaupungin kaupunkiympäristön toimialalle ohjelmistokehitystiimi, joka toteuttaa pysäköintitunnusten digitaalisen palvelun kehittämisen. Pysäköinnin järjestely on yksi kaupunkiympäristön toimialan näkyvämpiä palveluita. Pysäköinninvalvonnan vanhentunut toiminnanohjausjärjestelmä (PASI) tullaan uudistamaan laajemmassa kehityshankkeessa myöhemmin, ja nyt siihen osana kuuluvapysäköintitunnusten hakeminen ja käsittely uudistetaan omaksi kokonaisuudekseen tässä hankkeessa. Pysäköintitunnusten hakeminen ja niiden käyttöön ja ylläpitoon liittyvät palvelut on tähän saakka tuotettu pääasiassa ilman sähköisiä ratkaisuja. Tämä tarkoittaa prosessia, jossa vuosittain noin 32 000 kpl ja 13 erityyppistä pysäköintitunnusta (asukas- ja yritystunnukset)käsitellään manuaalisesti. Prosessi työllistää merkittävästi asiakaspalvelua ja maksun hallinnan työntekijöitä, ja se on vaivalloinen ja aikaa vievä myös kaupunkilaisille. Pysäköintitunnusten digitaalinen palvelu toteutetaan erillisenä hankkeena, sillä näin voidaan merkittävästi tehostaa toimintaa ja vaikuttaa asiakastyytyväisyyteen.
Sopimuskauden aikana on huomattu, että sopimuksen kohteena olevan digitaalisen palvelun kehittäminen on vienyt eri syistä kehitystiimin aikaa ennakoimattomalla tavalla. Kehitystyötä suorittavan asiantuntijatiimin kumulatiiviset kulut saavuttivat jo syksyllä 2021 alkuperäiseen hankintapäätökseen MVP-toteutukselle kirjatun enimmäisarvon 235 000 euroa. Tästä johtuen MVP-toteutukseen liittyen on jouduttu tekemään lisätöiden hankintoja (tietohallintopäällikkö 23.09.2021 § 14, 1.9.2022 § 13). Kyseisten päätösten jälkeen on kuitenkin ilmennyt uusia lisätöitä aiheuttavia seikkoja eli erityisesti pysäköintitunnusten myyntiin käytettävän kaupunkiyhteisen verkkokaupan maksunvälittäjän vaihtuminen kesken MVP-toteutuksen. Tämän vuoksi sovelluksen MVP-version toteutusta ja tuotantokäyttöön ottamista ei saada viimeisteltyä ilman määrärahan kasvattamista edelleen 95 000 eurolla. Tästä johtuen hankintayksiköllä on tarve muuttaa sopimusta siten, että alkuperäinen sopimuskumppani suorittaa lisätöitä sopimusmuutoksella kasvatetun budjetin puitteissa. Sopimuskumppanin vaihtaminen ei ole mahdollista ilman merkittävää kustannusten nousua ja haittaa kehitystyön loppuunsaattamisen kannalta. Kyse on hankintalain 136 §:n 2 momentin 2 kohdan mukaisesta sallitusta sopimusmuutoksesta. Sopimusmuutoksen arvo on alle 50 prosenttia alkuperäisen hankintasopimuksen arvosta. Linkki sopimusmuutosta koskevaan tietohallintopäällikön päätökseen 21.12.2022 § 23: https://www.hel.fi/static/public/hela/vipaU5110540050VH1_Tietohallintopaallikko/Suomi/Paatos/2022/Kymp_2022-12-21_23_Pk/59BB59B4-1E65-C378-BB76-85342A700003/Sopimusmuutos_koskien_sopimusta_Ohjelmistokehityst.html
Hankintayksikön näkökulmasta on välttämätöntä turvata lisätöiden tilaamisella julkaistavan palvelun kehitystyön loppuun saattaminen. Sopimustoimittajan vaihtaminen aiheuttaisi hankintayksikölle merkittävää taloudellista ja toiminnallista haittaa, ottaen huomioon erityisesti, että nykyisen sopimuskumppanin aloittama kehitystyö on jo edennyt lähes valmiiksi. Sopimuskumppanin vaihtaminen keskeyttäisi meneillään olevan kehitystyön ja haittaisi myös siihen kytköksissä olevien Helsingin kaupungin muiden julkaistavien digitaalisten palveluiden kehitysprojekteja. Tästä koituisi huomattavia lisäkustannuksia sekä kehitettävien palveluiden merkittävää myöhästymistä. Nyt tarvittavien lisätöiden peruste on ilmennyt vasta edellisen sopimusmuutosta koskevan päätöksen jälkeen, joten sopimusmuutoksen arvoa ei tarvitse laskea yhteen edellisen muutoksen kanssa.


Winner: Anders Innovations Oy